CELEX: 32016R1415
Language: bg
Date: 2016-08-24 00:00:00
Title: Регламент за изпълнение (ЕС) 2016/1415 на Комисията от 24 август 2016 година за вписване на наименование в регистъра на храните с традиционно специфичен характер [Tepertős pogácsa (ХТСХ)]

25.8.2016   
            
            
               BG
            
            
               Официален вестник на Европейския съюз
            
            
               L 230/20
            
         РЕГЛАМЕНТ ЗА ИЗПЪЛНЕНИЕ (ЕС) 2016/1415 НА КОМИСИЯТА
   от 24 август 2016 година
   за вписване на наименование в регистъра на храните с традиционно специфичен характер [Tepertős pogácsa (ХТСХ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 26 и член 52, параграф 2 от него,
   като има предвид, че:
   
               (1)
            
            
               Съгласно член 26 от Регламент (ЕС) № 1151/2012 Унгария представи наименованието „Tepertős pogácsa“, за да може то да бъде регистрирано в регистъра на храните с традиционно специфичен характер, предвиден в член 22 от Регламент (ЕС) № 1151/2012, със запазване на наименованието.
            
         
               (2)
            
            
               Наименованието „Tepertős pogácsa“ е било регистрирано преди това (2) като храна с традиционно специфичен характер без запазване на наименованието съгласно член 58, параграф 1 от Регламент (ЕС) № 1151/2012.
            
         
               (3)
            
            
               Представеното наименование „Tepertős pogácsa“ беше разгледано от Комисията и впоследствие публикувано в Официален вестник на Европейския съюз
                   (3).
            
         
               (4)
            
            
               Тъй като Комисията не получи никакви възражения по член 51 от Регламент (ЕС) № 1151/2012, наименованието „Tepertős pogácsa“ следва да се регистрира със запазване на наименованието,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Tepertős pogácsa“ (ХТСХ) със запазване на наименованието.
   Продуктовата спецификация на ХТСХ „Tepertős pogácsa“ се счита за спецификация по член 19 от Регламент (ЕС) № 1151/2012 на ХТСХ „Tepertős pogácsa“ със запазване на наименованието.
   Наименованието по първа алинея се използва за идентифициране на продукт от клас 2.3. Хляб, хлебни изделия, сладкарски и захарни изделия, бисквити и други печива от приложение XI към Регламент за изпълнение (ЕС) № 668/2014 на Комисията (4).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 август 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 14.12.2012 г., стр. 1.
   
      (2)  Регламент за изпълнение (ЕС) № 1144/2013 на Комисията от 13 ноември 2013 г. за вписване на название в регистъра на храните с традиционно специфичен характер [Tepertős pogácsa (ХТСХ)] (ОВ L 303, 14.11.2013 г., стр. 17).
   
      (3)  ОВ C 94, 10.3.2016 г., стр. 8.
   
      (4)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).